ભાજપ કર્ણાટકમાં સરકાર ન રચી શકતા વિપક્ષો ગેલમાં આવી ગયા છે. એટલે જ બુધવારે કુમારસ્વામીના શપથ ગ્રહણ સમારંભમાં વિપક્ષોનું શક્તિ પરીક્ષણ જોવા મળશે. ખાસ કરીને વડાપ્રધાન નરેન્દ્ર મોદી અને ભાજપ પ્રમુખ અમિત શાહના વિરોધી મનાતા નેતાઓ તેમાં અચૂક હાજર રહેશે. તેમાં કર્ણાટકના પાડોશી રાજ્ય આંધ્ર પ્રદેશના મુખ્યમંત્રી ચંદ્રાબાબુ નાયડુ, તેલંગણાના સીએમ ચંદ્રશેખર રાવ, પશ્ચિમ બંગાળના મુખ્યમંત્રી મમતા બેનરજી, રાજદના તેજસ્વી યાદવ, વગેરે હાજર રહેશે તેમ મનાય છે.